Mikhail Pletnev

Mikhail Vasilievich Pletnev (, Mikha'il Vas'ilevič Plet'nëv; * 14 April 1957) is 'n Russiese pianis, dirigent en komponis.

 Lewe en loopbaan 

Pletnev is gebore in 'n musikale gesin in Archangelsk, Rusland (destyds deel van die Sowjetunie). Sy vader het die bajan (trekklavier) bespeel en onderrig gegee daarin en sy moeder was a pianis.Fanning, David. "Pletnev, Mikhail." Grove Dictionary of Music and Musicians. 2001. Hy het vir ses jaar gestudeer onder Kira Shashkina aan die Kazan Konservatorium, voordat hy op 13-jarige ouderdom ingeskryf het aan die Moskouse Sentrale Musiekskool, waar hy onder Evgeny Timakin gestudeer het. In 1974 het hy ingeskryf by die Moskouse Konservatorium, waar hy onder Yakov Flier en Lev Vlassenko studeer het. Op 21-jarige ouderdom het hy in 1978 die goue medalje gewen tydens die Sesde Internasionale Tsjaikofski Kompetisie, wat hom aan hom internasionale erkenning verleen het en regoor die wêreld die aandag gaande gehad het.Jean-Pierre Thiollet, 88 notes pour piano solo, "Solo nec plus ultra", Neva Editions, 2015, p.51. . Die jaar daarop het hy sy debuutverskyning in die Verenigde State gemaak. Hy het ook klasgegee aan die Moskouse Konservatorium. Pletnev het vir Rachmaninoff uitgesonder as van besonderse belang in sy musikale ontwikkeling.Greene, Lynnda. "Beyond Borders" in International Piano Magazine November / Desember 2003 

duimnael|links|Pletnev tydens 'n konsert in 2017
In 1988 is Pletnev genooi om by die supermoondheidskonferensie in Washington, D.C. op te tree, waar hy Michail Gorbatsjof ontmoet en met hom bevriend geraak het. Uit hierdie vriendskap het hy die steun gekry om twee jaar later die Russiese Nasionale Orkes in 1990 te stig, die eerste nie-regering-ondersteunde orkes in Rusland sedert 1917, en die eerste hoofdirigent daarvan geword. Hy en die orkes het hul opname-debuut gemaak op Virgin Classics met die vrystelling van Tsjaikofski se Sesde Simfonie en Slawiese Mars in 1991. Hy het in die laat-1990's uitgetree as Hoofdirigent, maar die orkes se artistieke direkteur gebly.

Pletnev het 'n groot aantal opnames gemaak vir Deutsche Grammophon. Die opnames bestaan hoofsaaklik uit Russiese werke, alhoewel hy in 2007 Beethoven se volledige simfonieë opgeneem het. Die eerste werke wat hy opgeneem het is werke vir orkes, insluitende Tsjaikofski se Doringrosie, sy Sesde Simfonie en sy Manfred Simfonie, en Rachmaninoff se Simfonie No. 2 en Simfonie No. 3. Pletnev se opname van Tsjaikofski se Eerste Simfonie (Winterdagdrome) het kritiese lof ontvang.

In Julie 2010 is Pletnev gearresteer 'n aanklag van beweerde kindermolestering in Thailand, waar hy 'n huis besit. Hy het die bewerings ontken en is op borgtog vrygelaat. Die aanklag is op 28 September laat vaar.

 Pryse en erkenning 
 1978: Goue medalje en eerste prys tydens die Tsjaikofski Kompetisie in Moskou
 1999: Echo Klassik (Skriabin)
 2002: Staatsprys Eerste Klas van die Russiese Federasie deur die Russiese President, Vladimir Putin
 2005: Grammy-toekennings van 2005: Beste Kamermusiekopvoering saam met Martha Argerich
 2006: Staatsprys Eerste Klas van die Russiese Federasie vir 2005 deur President Vladimir Putin

 Noemenswaardige komposisies 
 1978: Kwintete vir Klavier, Fluit, Viool, Altviool en Tjello
 1979: "Triptiek" vir Simfonieorkes
 1985: Capriccio vir Klavier en Orkes
 1988: Klassieke Simfonie
 1997: Concerto vir Altviool
 2000: Variasies op 'n tema deur Rachmaninoff
 2000: Adagio vir vyf kontrabasse
 2006: Tjellosonate
 2006: Fantasia Elvetica (Eerste opvoering: 9 Desember 2006 Orchester Musikkollegium Winterthur Switserland; Mikhail Pletnev, Dirigent; Sascha und Mischa Manz)
 2009: Jazz suite

 Rangskikkings 
 1976: Rodion Konstantinovich Shchedrin: 2 Konsertstukke ná „Anna Karenina“ (Rangskikking vir klavier)
 1978 (?): Tsjaikofski: Die Neutekraker, Doringrosie (rangskikkings vir klavier)
 2003: Prokofiëf: Suite uit Doringrosie op. 87 (rangskikking vir twee klaviere)

 Eerbewyse en pryse 
 Lenin Komsomol-prys (1978) – vir uitmuntende vaardighede
 Glinka Staatsprys van die RSFSR (1982) – vir konsertprogramme (1978–1981)
 Die Russiese Federasie se Staatsprys vir Letterkunde en Kuns:
 7 Desember 1993 – vir konsertprogramme vir die Russiese Nasionale Simfonieorkes
 27 Mei 1996 – vir die skep en uitvoering van die Jubeljaar Musiekfees "Alfred Schnittke-fees" (1994, Moskou), Derde en Vierde Simfonieë, die Concerto vir Altviool en Orkes, Konsert nommer 2 vir Tjello en Orkes, Concerto Grosso № 5, drie spirituele koorstukke ("Hail Mary Hail," "Jesus Christ" "Our Father"), die kantate "The History of Dr. Johann Faust,"
 9 Junie 2006 – vir besonderse tegniese vaardighede en innovasie in die veld van musikale kuns, wat 'n nuwe hoofstuk ingelei het in nasionale- en wêreldkultuur
 Orde van Verdienstelikheid van die Vaderland;
 Prys van die President van die Russiese Federasie in die veld van kuns en letterkunde in 2001 (30 Januarie 2002)
 47ste Grammy-toekennings (2005) – beste kamermusiek opvoering

 Keur uit sy diskografie 
 Sjostakowitsj: Simfonieë 4 & 10. Russiese Nasionale Orkes. Pentatone PTC 5186647 (2018).
 Tchaikovsky Selections. Tsjaikofski: Kroningsmars / Capriccio Italien / Francesca da Rimini / Romeo en Juliet / Slawiese Mars. Mikhail Pletnev, Russiese Nasionale Orkes. Pentatone PTC 5186550 (2016).
 Skriabin: Simfonie No. 1 & The Poem of Ecstasy. Mikhail Pletnev, Svetlana Shilova, Mikhail Gubsky, Vladislav Lavrik, Norbert Gembaczka, Alexander Solovyev, Russiese Nasionale Orkes, Kamermusiekkoor van die Moskouse Konservatorium. Pentatone PTC 5186514 (2015).
 Tsjaikofski: Die Simfonieë en Manfred. Mikhail Pletnev, Russiese Nasionale Orkes. Pentatone PTC 5186489 (2015).
 Tsjaikofski: Manfred Simfonie. Mikhail Pletnev, Russiese Nasionale Orkes. Pentatone PTC 5186387 (2014).
 Sjostakowitsj: Simfonie No.15 & Hamlet. Mikhail Pletnev, Russiese Nasionale Orkes. Pentatone PTC 5186331 (2009).
 Nikolai Rimski-Korsakof: Orkestrale Suites. Mikhail Pletnev, Russiese Nasionale Orkes. Pentatone PTC 5186362 (2010).
 Maurice Ravel & Sergei Prokofiëf - Klavierconcertos & Schlimé - 3 Improvisasies. Mikhail Pletnev, Francesco Tristano Schlimé, Russiese Nasionale Orkes. Pentatone PTC 5186080 (2006)
 Sjostakowitsj: Simfonie No. 11 "Die Jaar 1905" Mikhail Pletnev, Russiese Nasionale Orkes. Pentatone PTC 5186076 (2006).
 Tsjaikofski: Simfonie No. 1 in G Mineur, Op. 13 "Winterdagdrome" Slawiese Mars Op. 31. Mikhail Pletnev, Russiese Nasionale Orkes. Pentatone PTC 5186381 (2012).
 Tsjaikofski: Simfonie No. 2 in C Mineur Op. 17 "Klein Rus". Mikhail Pletnev, Russiese Nasionale Orkes. Pentatone PTC 5186382 (2012).
 Tsjaikofski: Simfonie No. 3 in D majeur, Op.29 Kroningsmars. Pentatone PTC 5186383 (2012).
 Tsjaikofski: Simfonie No. 4 in F mineur Op. 36. Romeo en Juliet. Mikhail Pletnev, Russiese Nasionale Orkes. Pentatone PTC 5186384 (2011).
 Tsjaikofski: Simfonie No. 5 in E mineur, Op 64. Francesca da Rimini, Op.32. Mikhail Pletnev, Russiese Nasionale Orkes. Pentatone PTC 5186385 (2011).
 Tsjaikofski: Simfonie No. 6 in B mineur, Op. 74. "Pathétique" Capriccio italien, Op.45. Mikhail Pletnev, Russiese Nasionale Orkes, Pentatone PTC 5186386 (2011).
 Sergei Tanejev - At the reading of a psalm. Mikhail Pletnev, Lolita Semenina, Marianna Tarassova, Mikhail Gubsky, Andrei Baturkin, Vladislav Tchernushenko, Russiese Nasionale orkes. Pentatone PTC 5186038 (2004).
 Bach, Scarlatti, Beethoven, Chopin. Voordrag deur Mikhail Pletnev (2019)

 Verwysings 

 Verdere leesmateriaal 
 Ludmila Kokoreva: Michail Pletnyov. Moskau 2003,  (Russies)
 Lora Tokareva: Muzykal'nye Otkrytiya Mikhaila Pletneva. Etudy Nabroski Interview, Moskau 2009,  (Russies)

 Eksterne skakels 
 Russiese Nasionale Simfonieorkes se biografie van Mikhail Pletnev
 'n Meer gedetailleerde biografie
 Sikorski Musiekuitgewers se webblad oor 'n rangskikking deur Pletnev van Prokofiëf se Aspoestertjie

 Onderhoude 
 Mikhail Pletnev onderhoud, 27 Oktober 2000

Kategorie:Geboortes in 1957
Kategorie:Lewende mense
Kategorie:Russiese pianiste
Kategorie:Russiese dirigente
Kategorie:Russiese komponiste